English: Can I thank everybody who has taken part in that very stimulating and very interesting debate? In fact, it was one of the best I've had the privilege of taking part in for a while here. Obviously, time means I can't repeat everything that everybody said, you'll be glad to hear, but I will pick out a few pertinent points. The Minister came back to the roads review right at the end, which was one of the first things mentioned in this debate. Clearly, we're hoping that savings from any projects that don't go ahead will be utilised for sustainable travel, and it's something particularly the committee is keen to see, and that would help potentially address some of the issues around funding, albeit not enough in terms of the challenge that the Government does face. References as well to rural services: we mustn't forget that modal shift in rural communities would look very different to modal shift in urban communities, and maybe that needs to be better reflected in more granular targets, for example, around some of these issues, but that's certainly something that we're all very aware of. Yes, Wales is poorly served by the rail ecosystem, and Professor Mark Barry was making very, very valuable contributions to our work on the HS2 travesty. Coming back to money again, I think, is it the equivalent of £2 million a week for the next 20 years that we're contributing? So, clearly, there's a lot to be said about that. Just to correct one thing about the cost of driving a car: I just checked the report as you were speaking. I think you said £250; it's near a 250 per cent increase. So, it's a 227 per cent increase by 2050. Without any further interventions, and investment in bus and coach, it's the 227 per cent increase by 2050 in order to drive the scale of modal shift needed in order to support net zero. But the carrot and stick was something that came through very clearly in much of the evidence that we received; you need to dangle the carrot, but you do need the stick as well in order to make that shift happen. There were a number of references to the social injustices around access to services, and obviously reflecting different statistics around access to cars and dependency by particularly disabled people: 25 per cent depend on public transport. 'More needs to be done' was one call. Well, we've all said that, haven't we, in different ways? Even the Minister acknowledges that. Much is happening, I would say, as Chair. There's much being planned, there's much work in progress. I think the Minister himself said the challenge now is to operationalise - much of this is to actually start delivering. Issues around the south Wales metro; when will that be completed? Well, spare a thought for the north Wales metro, which is on a very different trajectory as well, I would imagine, but is on the list of things to do, which is getting longer by the day. Subsidised tickets, of course, is very important, but no good if there isn't a bus in the first place. So, that's clearly something that goes hand in hand. The recruitment of drivers is something that the committee touched on and a number of Members touched on, I think. And stories about buses not turning up; the point was made by a number of people in different ways. It undermines people's confidence in using buses. If you can't depend on it, then you're not going to use it in future. And particularly, encouraging students and young people to use buses; that's when you can establish a habit of a lifetime, and if you just find those people being pushed away in different ways, then obviously, that isn't going to happen, is it? So, the Government did save the bus sector from bankruptcy during COVID, and we mustn't forget that. There are huge failures coming from the fact that it is a privatised service; the legal framework is mitigating against the kind of service that we want to see. These are - as the Minister said - fundamental problems that need to be addressed. But as we heard, there is common cause in the Chamber here today about addressing those challenges, and the committee, of course, stands ready to play our part as well in that process, to get us - in terms of bus and rail services in Wales - to where we need to be. Diolch.
Welsh: A gaf fi ddiolch i bawb sydd wedi cymryd rhan mewn dadl ysgogol a diddorol iawn? A dweud y gwir, roedd yn un o'r dadleuon gorau imi gael y fraint o gymryd rhan ynddi ers tro. Yn amlwg, mae amser yn golygu na allaf ailadrodd popeth a ddywedodd pawb, byddwch yn falch o glywed, ond byddaf yn canolbwyntio ar ychydig o bwyntiau perthnasol. Daeth y Gweinidog yn ôl at yr adolygiad ffyrdd ar y diwedd, sef un o'r pethau cyntaf a grybwyllwyd yn y ddadl hon. Yn amlwg, rydym yn gobeithio y bydd arbedion o unrhyw brosiectau nad ydynt yn mynd rhagddynt yn cael eu defnyddio ar gyfer teithio cynaliadwy, ac mae'n rhywbeth y mae'r pwyllgor yn arbennig o awyddus i'w weld, a byddai hynny o bosibl yn helpu i fynd i'r afael â rhai o'r problemau'n ymwneud â chyllid, er na fydd yn ddigon i ateb yr her y mae'r Llywodraeth yn ei hwynebu. Cafwyd cyfeiriadau at wasanaethau gwledig hefyd: rhaid inni beidio ag anghofio y byddai newid dulliau teithio mewn cymunedau gwledig yn wahanol iawn i newid dulliau teithio mewn cymunedau trefol, ac efallai fod angen adlewyrchu hynny'n well mewn targedau mwy manwl, er enghraifft, mewn perthynas â rhai o'r materion hyn, ond mae hynny'n sicr yn rhywbeth rydym i gyd yn ymwybodol iawn ohono. Ydy, mae Cymru'n cael ei gwasanaethu'n wael gan ecosystem y rheilffyrdd, ac mae'r Athro Mark Barry wedi gwneud cyfraniadau gwerthfawr iawn i'n gwaith ar annhegwch HS2. Gan droi'n ôl at arian eto, ai swm sy'n cyfateb i £2 filiwn yr wythnos am yr 20 mlynedd nesaf rydym yn ei gyfrannu rwy'n meddwl? Felly, yn amlwg, mae llawer i'w ddweud am hynny. Hoffwn gywiro un peth am y gost o yrru car: fe wneuthum wirio'r adroddiad tra oeddech chi'n siarad. Rwy'n credu i chi ddweud £250; mae'n agos at 250 y cant o gynnydd. Felly, mae'n gynnydd o 227 y cant erbyn 2050. Heb unrhyw ymyriadau pellach, a buddsoddiad mewn bysiau a choetsys, mae'n gynnydd o 227 y cant erbyn 2050 er mwyn llywio graddfa'r newid sydd ei angen i ddulliau teithio i gefnogi sero net. Ond roedd y dull abwyd a ffon i'w weld yn glir iawn mewn llawer o'r dystiolaeth a gawsom; mae angen ichi gael abwyd, ond mae angen ichi gael ffon hefyd er mwyn gwneud i'r newid hwnnw ddigwydd. Cafwyd nifer o gyfeiriadau at yr anghyfiawnder cymdeithasol mewn perthynas â mynediad at wasanaethau, sy'n amlwg yn adlewyrchu ystadegau gwahanol ar fynediad at geir a dibyniaeth pobl anabl yn arbennig: mae 25 y cant yn dibynnu ar drafnidiaeth gyhoeddus. 'Mae angen gwneud mwy' oedd un alwad. Wel, rydym i gyd wedi dweud hynny, onid ydym, mewn ffyrdd gwahanol? Mae hyd yn oed y Gweinidog yn cydnabod hynny. Fel Cadeirydd, byddwn yn dweud bod llawer yn digwydd. Mae llawer yn cael ei gynllunio, mae llawer o waith ar y gweill. Rwy'n credu bod y Gweinidog ei hun wedi dweud mai'r her nawr yw ei wneud yn weithredol - mae llawer o hyn yn ymwneud â dechrau cyflawni mewn gwirionedd. Materion sy'n ymwneud â metro de Cymru; pryd fydd hwnnw'n cael ei gwblhau? Wel, meddyliwch am fetro gogledd Cymru, sydd ar drywydd gwahanol iawn hefyd, byddwn yn dychmygu, ond mae ar y rhestr o bethau i'w gwneud, sy'n mynd yn hwy bob dydd. Mae tocynnau wedi'u sybsideiddio, wrth gwrs, yn bwysig iawn, ond maent yn ddiwerth os nad oes gwasanaeth bws i'w gael yn y lle cyntaf. Felly, mae'r rheini'n amlwg yn mynd law yn llaw. Mae recriwtio gyrwyr yn rhywbeth y gwnaeth y pwyllgor gyffwrdd ag ef ac mae nifer o'r Aelodau wedi cyffwrdd ag ef hefyd, rwy'n credu. A straeon am fysiau ddim yn dod; cafodd y pwynt ei wneud gan nifer o bobl mewn ffyrdd gwahanol. Mae'n tanseilio hyder pobl wrth ddefnyddio bysiau. Os na allwch chi ddibynnu arno, nid ydych yn mynd i'w ddefnyddio yn y dyfodol. Ac yn benodol, annog myfyrwyr a phobl ifanc i ddefnyddio bysiau; dyna pryd y gallwch sefydlu arfer am oes, ac os ydych yn gweld y bobl hynny'n cael eu gwthio i ffwrdd mewn gwahanol ffyrdd, yna'n amlwg nid yw hynny'n mynd i ddigwydd. Felly, fe wnaeth y Llywodraeth achub y sector bysiau rhag mynd i'r wal yn ystod COVID, a rhaid inni beidio ag anghofio hynny. Mae yna fethiannau enfawr yn deillio o'r ffaith ei fod yn wasanaeth preifat; mae'r fframwaith cyfreithiol yn gweithio yn erbyn y math o wasanaeth rydym eisiau ei weld. Mae'r rhain - fel y dywedodd y Gweinidog - yn broblemau sylfaenol y mae angen mynd i'r afael â hwy. Ond fel y clywsom, yn y Siambr hon heddiw, mae gennym achos cyffredin dros fynd i'r afael â'r heriau hynny, ac mae'r pwyllgor, wrth gwrs, yn barod i chwarae ein rhan yn y broses honno hefyd, i sicrhau ein bod yn cyrraedd lle rydym am fod gyda gwasanaethau bysiau a threnau yng Nghymru. Diolch.